12.4.2022
SK
Úradný vestník Európskej únie
L 114/189
vyrobených z odpadu používaných v doprave v súlade s článkom 28 ods.
4 smernice (EÚ) 2018/2001.
Po piate, môžu sa použiť na osvedčenie biopalív, biokvapalín a palív z biomasy s nízkym rizikom nepriamej zmeny využívania pôdy.
Komisia môže rozhodnúť, že dobrovoľné vnútroštátne alebo medzinárodné schémy môžu slúžiť na všetky tieto účely alebo niektoré z nich.
(4)
Ak hospodársky subjekt poskytne dôkaz alebo údaje o dodržiavaní kritérií udržateľnosti a úspory emisií skleníkových plynov získané v súlade s dobrovoľnou schémou, ktorú uznala Komisia, členský štát by v rozsahu rozhodnutia o uznaní nemal od dodávateľa vyžadovať poskytnutie ďalších dôkazov.
(5)
Žiadosť o uznanie podľa článku 30 ods.
4 smernice týkajúca sa dobrovoľnej schémy Red Tractor Farm Assurance Crops and Sugar Beet Scheme bola Komisii prvýkrát predložená 24. februára 2021.
Táto žiadosť viedla Komisiu k posúdeniu schémy, v rámci ktorého sa zistili určité prvky, ktoré si vyžadujú úpravu.
Schéma tieto prvky v opakovane predloženej žiadosti z 23. júna 2021 správne vyriešila.
Schéma sa vzťahuje na biopalivá získané z kombinovateľných plodín a cukrovej repy (okrem odpadov a zvyškov) vyrobených v Spojenom kráľovstve z poľnohospodárskeho podniku až po prvé miesto dodania poľnohospodárskej biomasy.
(6)
Pri posudzovaní dobrovoľnej schémy Red Tractor Farm Assurance Crops and Sugar Beet Scheme Komisia zistila, že sa primerane vzťahuje na kritériá udržateľnosti stanovené v článku 29 ods.
3 až 5 smernice (EÚ) 2018/2001 a uplatňuje metodiku hmotnostnej bilancie v súlade s požiadavkami článku 30 ods.
1 a 2 smernice (EÚ) 2018/2001.
Overovanie toho, či hospodárske subjekty spĺňajú kritériá úspory emisií skleníkových plynov na účely článku 29 ods.
10 smernice (EÚ) 2018/2001, nepatrí do rozsahu certifikácie schémou Red Tractor Farm Assurance Crops a Sugar Beet Scheme.
V tomto posúdení sa nezohľadňuje pripravovaný vykonávací akt, ktorý sa má prijať v súlade s článkom 30 ods.
8 smernice (EÚ) 2018/2001, o pravidlách overovania kritérií udržateľnosti a úspory emisií skleníkových plynov a kritérií nízkeho rizika nepriamej zmeny využívania pôdy.
Schéma Red Tractor Farm Assurance Crops and Sugar Beet Scheme sa preto opätovne posúdi, keď sa takýto vykonávací akt prijme.
(7)
Z posúdenia schémy Red Tractor Farm Assurance Crops and Sugar Beet Scheme vyplynulo, že spĺňa primerané normy spoľahlivosti, transparentnosti a nezávislosti auditu v súlade s článkom 30 ods.
8 smernice (EÚ) 2018/2001.
(8)
Uznaná schéma by sa mala sprístupniť v časti venovanej dobrovoľným schémam na webovom sídle Komisie EUROPA.
(9)
Opatrenia stanovené v tomto rozhodnutí sú v súlade so stanoviskom Výboru pre udržateľnosť biopalív, biokvapalín a palív z biomasy,
PRIJALA TOTO ROZHODNUTIE:
Článok 1 Dobrovoľná schéma Red Tractor (ďalej len „schéma“), ktorá bola Komisii predložená na uznanie 23. júna 2021, preukazuje v prípade palív podrobených auditu v rámci schémy tieto prvky: a) súlad dodávok biopalív s kritériami udržateľnosti stanovenými v článku 29 ods.
3 až 5 smernice (EÚ) 2018/2001; b) splnenie povinnosti hospodárskych subjektov vkladať do databázy Únie alebo vnútroštátnej databázy presné údaje o palivách z obnoviteľných zdrojov a fosílnych palivách vyrobených z odpadu používaných v doprave v súlade s článkom 28 ods.
4 smernice (EÚ) 2018/2001.
Článok 2 Rozhodnutie je platné na obdobie 5 rokov od nadobudnutia jeho účinnosti.
Ak sa obsah schémy predložený na uznanie Komisii 23. júna 2021 zmení tak, že by to mohlo ovplyvniť základ tohto rozhodnutia, takéto zmeny sa bezodkladne oznámia Komisii.
Komisia posúdi oznámené zmeny s cieľom zistiť, či schéma aj naďalej v dostatočnej miere zahŕňa kritériá udržateľnosti, vzhľadom na ktoré bola uznaná.